આ સમૂહનું નેતૃત્વ કરનારા ઇન્ડિયન નેશનલ ટ્રેડ યૂનિયન કોંગ્રેસના નેતા જગદીશ શર્માએ જણાવ્યું કે ચૂંટણીમાં પાર્ટીની સતત હાર બાદ હવે એ જરૂરી છે કે પાર્ટીના સારા ભવિષ્યને લઇને પ્રિયંકાને સક્રિય રાજનીતિમાં લાવવામાં આવે. ઇંટકના રાષ્ટ્રીય ઉપાધ્યાક્ષ શર્માએ જણાવ્યું 'જો પ્રિયંકા ગાંધીએ મહારાષ્ટ્ર અને હરિયાણામાં પાર્ટી માટે પ્રચાર કર્યો હોત તો પરિણામ અલગ જ આવત. લોકસભા ચૂંટણીમાં, નરેન્દ્ર મોદી લહેરની વાત થઇ રહી હતી. તે સમયે પ્રિયંકા ગાંધીએ રાયબરેલી અને અમેઠીમાં પ્રચારની જવાબદારી સંભાળી અને કોંગ્રેસે ત્યાં જીત નોંધાવી.'